7.12.2022
RO
Jurnalul Oficial al Uniunii Europene
L 315/43
2.
Literele «XX» se înlocuiesc cu valoarea corespunzătoare puterii minime de care are nevoie echipamentul radio pentru încărcare, care indică nivelul minim de putere pe care ar trebui să îl furnizeze un dispozitiv de încărcare pentru încărcarea echipamentului radio.
Literele «YY» se înlocuiesc cu valoarea corespunzătoare puterii maxime de care are nevoie echipamentul radio pentru a atinge viteza maximă de încărcare, care indică nivelul minim de putere pe care ar trebui să îl furnizeze un dispozitiv de încărcare pentru a atinge viteza maximă de încărcare.
Trebuie afișată abrevierea «USB PD» (USB Power Delivery) în cazul în care echipamentul radio este compatibil cu acest protocol de comunicare pentru încărcare.
«USB PD» este un protocol care negociază furnizarea cea mai rapidă de curent de la dispozitivul de încărcare la echipamentul radio, fără a scurta durata de viață a bateriei. 3.
Sunt admise diverse variații ale etichetei (de exemplu, în ce privește culoarea, forma plină sau goală, grosimea liniei), cu condiția ca aceasta să rămână vizibilă și lizibilă.
În cazul în care eticheta este redusă sau mărită, se păstrează proporțiile prevăzute în desenul de la punctul 1 din prezenta parte.
Dimensiunea «a» menționată la punctul 1 din prezenta parte trebuie să fie mai mare sau egală cu 7 mm, indiferent de variație.”